ตัดทรงไหนดี อาบน้ำน้องปอม เช็ดหูและตัดเล็บ แปรงขนให้สวย เล็มเก็บงาน
ทรงสิงโต หรือ lion cut เป็นทรงยอดนิยมของน้องปอมที่ปกติก็เหมือนสิงโตจิ๋วอยู่แล้ว โดยขนตรงไหล่ อก และหน้าจะยังหนาอยู่ ส่วนขนที่เหลือตามตัวก็ใช้ปัตตาเลี่ยนไถซะให้เกรียน และปลายหางจะมีขนเป็นก้อนเหลือไว้ให้ดูเหมือนหางสิงโตไงล่ะ  แผงคอของทรงนี้ต้องหมั่นดูแลเพราะไม่งั้นจะพันกันได้ ไถขนน้องหมาใกล้หนังไปก็อาจทำให้ระคายผิว ขนคุด หรือไหม้แดดได้ ต้องระวังให้ดี puppy cut นั้นบางคนก็เรียกทรง teddy bear เพราะตัดแล้วเหมือนตุ๊กตาหมี โดยขนทั้งตัวจะถูกเล็มจนเหลือประมาณ 2 - 3 นิ้ว ส่วนขนที่หน้ากับขาจะกลมมน ดูเผินๆ แล้วหน้าตาเหมือนลูกหมาหรือตุ๊กตาหมีอย่าบอกใคร บางกรณีก็อาจต้องโกนขนน้องปอมซะเหี้ยนเตียน เช่น ขนพันหรือเสียจนกู่ไม่กลับ หรือไม่มีเวลาแปรงขนก็ดี ที่ต้องเตือนกันไว้ก่อนก็คือขนน้องหมาอาจงอกกลับมาไม่นุ่มฟูเหมือนเดิมนี่สิ Show cuts หรือทรงสำหรับส่งประกวดนั้นถือเป็นทรงมาตรฐานของสมาคมสุนัขทั้งหลาย มีไว้เพื่อโชว์ขนตามธรรมชาติของน้องหมาแบบแทบไม่เสริมเติมแต่ง แต่ถ้าเล็มนิดๆ ให้พอเป็นทรงก็ได้อยู่นะ  เล็มเก็บทรงแถวๆ อุ้งเท้า รอบตา และจุดอับต่างๆ ถือว่าทำได้ไม่ว่ากัน ถ้าคิดจะตัดขนเพื่อส่งประกวดก็สอบถามข้อมูลเพิ่มเติมได้ตามสมาคมต่างๆ อาบน้ำให้น้องหมาก่อนตัดขน ใบมีดของปัตตาเลี่ยนจะได้ไม่เจอขนสกปรกจนเหนียวไปหมด แต่ทั้งนี้ น้ำมันตามธรรมชาตินั้นดีต่อสุขภาพขนของน้องหมา เพราะฉะนั้นให้อาบน้ำน้องปอมทุก 3 เดือนก็พอ เว้นแต่กรณีที่จำเป็นจริงๆ เอาผ้ายางกันลื่นหรือผ้าเช็ดตัวปูพื้นอ่างหรือซิงค์ล้างจานก่อน จากนั้นเติมอ่างด้วยน้ำอุ่นแล้วหย่อนตัวน้องหมาลงในอ่าง ระวังหน่อยก็ดีเพราะหมาหลายตัวชอบเล่นน้ำ แต่ก็มีบางตัวที่ดีดดิ้นซะเหลือเกิน ถ้ามีคนคอยช่วยจะง่ายขึ้นเยอะเลย ให้คุณใช้แก้วหรือเหยือกเทน้ำรดตัวน้องหมาทีละน้อยจนเปียกไปทั่วตัว ระวังอย่าให้น้ำเข้าหูน้องปอมล่ะ จริงๆ จะเอาสำลีก้อนอุดหูให้ก่อนก็ได้ แต่อย่าให้ลึกเกินไป ระวังน้ำเข้าตาน้องหมา ขยี้แชมพูให้ทั่วถึงโดยนวดแบบเบามือ ไล่จากหัวไปจนถึงหาง อย่าลืมว่าต้องใช้แชมพูสำหรับน้องหมาโดยเฉพาะ เกาหรือขยี้ตามส่วนต่างๆ ของน้องหมาให้ทั่ว ทั้งหาง ท้อง ขา อุ้งเท้า และอื่นๆ ตอนล้างแชมพูออกนี่แหละสำคัญ เพราะถ้ามีแชมพูหลงอยู่จะทำให้น้องหมาระคายผิว ถ้าใช้ฝักบัวได้จะดีที่สุด เพราะล้างได้ทุกส่วนแบบหมดจด ถ้าขนน้องหมาแห้งดีจะทำให้ขั้นตอนต่อมานั้นง่ายขึ้นเป็นกอง จะใช้ไดร์เป่าหรือให้น้องหมาผึ่งลมจนขนแห้งก็ได้ ตรงหูสำคัญสุด ต้องเอาผ้าหรือกระดาษเช็ดจนแห้งสนิท ไม่งั้นพวกปรสิต แบคทีเรีย หรือยีสต์จะเจริญเติบโตได้ ต้องใช้แปรงและยาสีฟันสำหรับหมาโดยเฉพาะ และแปรงให้สะอาดหมดจด หมาเยอะอยู่ที่ไม่ชอบแปรงฟัน ดิ้นหนีน่าดู แต่ให้คุณพยายามฝึกแปรงให้ได้ 5 นาทีทุกวัน เดี๋ยวน้องหมาก็จะชินไปเอง ทีนี้ล่ะสบาย  ห้ามแปรงแรงเด็ดขาด เพราะเหงือกของน้องหมาบอบบางมาก แปรงฟันแล้วช่วยป้องกันโรคต่างๆ อันเกิดจากแบคทีเรีย หยดยากำจัดเห็บหมัดเป็นประจำทุกเดือน น้องปอมจะได้สวยสุขภาพดี แชมพูน้องหมาบางยี่ห้อก็เป็นสูตรป้องกันหมัดโดยเฉพาะ แต่ส่วนใหญ่ก็ต้องใช้ยาแยกกัน ก่อนจะเริ่มเสริมสวย ให้คุณใช้คอตตอนบัดชุบน้ำยาแบบไม่มีแอลกอฮอล์เช็ดขี้หูน้องปอมซะก่อน พลิกหูน้องปอมให้เห็นผิวข้างในแล้วค่อยๆ เช็ดสิ่งสกปรกทั้งหลายออกเบาๆ  ห้ามแหย่คอตตอนบัดลึกลงไปในรูหูเด็ดขาด เพราะถ้าอยู่ๆ น้องหมาเกิดดิ้นละก็ เดี๋ยวจะแทงทะลุไปข้างในจนอันตรายได้ น้ำยาทำความสะอาดแบบไม่มีแอลกอฮอล์จะไม่กัดหรือทำให้หูน้องปอมระคายเคือง ค่อยๆ ตัดเล็บน้องปอมโดยโอบตัวเพื่อจับเท้าจากทางข้างหลัง แล้วให้น้องปอมงอขาหน่อย จะง่ายกว่าตัดจากด้านหน้า ระวังอย่าตัดโดนเนื้อ (quick) ให้เหลือเล็บไว้สัก 4 - 5 มม. ถ้ามองไม่เห็นหรือไม่แน่ใจ ให้ใช้กรรไกรตัดเล็บเล็มออกนิดเดียวเผื่อเล็บน้องปอมเนื้อเยอะ จะได้ไม่เลือดออก  ตัดเล็บด้วยกรรไกรตัดเล็บสำหรับน้องหมาโดยเฉพาะ เอาผงห้ามเลือด (styptic powder) วางไว้ใกล้ๆ เผื่อเผลอตัดโดนเนื้อขึ้นมา พอตัดเล็บน้องปอมเสร็จ ให้ใช้ตะไบพิเศษสำหรับน้องหมาโดยเฉพาะมาตะไบเล็บจนมน ปิดท้ายด้วยคำชมเยอะๆ น้องหมาจะได้ให้ความร่วมมือในอนาคตอันใกล้ ให้คุณแปรงขนน้องปอมด้วยแปรงเข็มแบบมีหมุด (wire-pin) หรือแปรงขนแข็งหน่อย ถ้าแปรงได้ทุกวันจะดีที่สุด แต่อย่างน้อยๆ ก็คืออาทิตย์ละ 2 ครั้ง ให้คุณแปรงออกจากตัว ไม่ใช่แปรงจากหัวไปหาง การหมั่นแปรงขนจะทำให้น้องปอมขนนุ่มสลวยไม่พันกัน คนที่เลี้ยงน้องปอมจะรู้กันดีว่าห้ามแปรงขนตอนแห้งๆ เพราะจะทำให้เกิดไฟฟ้าสถิตจนเส้นขนไร้การปกป้องทำให้ขนแตกปลาย ให้คุณสเปรย์ยานวดแบบไม่ต้องล้างออกที่ขน หรือจะทำเองง่ายๆ โดยใช้ยานวด (ของหมา) คุณภาพดีหน่อย 10% ผสมกับน้ำกรอง 90% ก็ได้ หรือจะแปรงขนหลังอาบน้ำก็ง่ายดี พอแปรงขนแล้วให้ใช้หวีเหล็กซี่ถี่สางขนน้องปอมไม่ให้พันกัน จะพ่นสเปรย์ที่บอกไปด้วยก็ได้ แต่ถ้ายังพันกันยุ่งเหยิงให้ใช้กรรไกรเล็มหรือตัดออกซะเลย ให้ใช้กรรไกรแบบ safety scissors ของน้องหมา จะได้ไม่ตัดโดนหนังเวลาน้องหมาดิ้นขึ้นมา ออกกำลังกายเพื่อตัดกำลังน้องหมา จะได้อยู่นิ่งๆ เวลาตัดขน ปลอดภัยกันทั้งหมาทั้งคน น้องหมาจะยอมนั่งนานขึ้น ให้คุณได้มีเวลาตัดแต่งขนให้สมบูรณ์สวยงาม ถ้าใช้อุปกรณ์คุณภาพดี คุณก็จะทำงานง่ายขึ้นอีกเยอะ น้องหมาก็ปลอดภัยสบายตัว กรรไกรกับปัตตาเลี่ยนคุณภาพดีจะไม่ดึงทึ้งขนน้องหมา ตัดได้เรียบเสมอสวยงาม ถ้าใช้ปัตตาเลี่ยนก็ต้องเลือกใบมีดให้ถูกด้วย ว่าอันไหนสำหรับความยาวขนเท่าไหน เป็นต้น เปิดปัตตาเลี่ยนใกล้ๆ น้องหมาก่อนตัดจริงเพื่อทำความคุ้นเคยกับเสียง ยิ่งน้องหมายังเล็กก็จะยิ่งชินกับปัตตาเลี่ยนได้ง่ายขึ้น ใช้ปัตตาเลี่ยนไฟฟ้าก็ง่ายหน่อย ให้เล็มตามจุดอับด้วยเพื่อรักษาความสะอาด อย่าลืมศึกษาคู่มือให้เข้าใจก่อนใช้งาน รวมถึงการเลือกใบมีดให้เหมาะสมกับส่วนที่จะเล็มขนด้วย คุณจะแต่งทรงเก็บรายละเอียดให้ขนน้องหมาฟูนุ่มสมเป็นเอกลักษณ์ด้วยก็ได้ ให้เล็มขนที่เท้า แต่งทรงแถวก้น แล้วก็ใช้กรรไกรเก็บงานที่หลัง ด้านข้าง ใต้ท้อง แล้วก็หน้าอก มาจบที่เล็มขนที่หาง หู แล้วก็หัว แค่นี้ก็เรียบร้อย
ทรงสิงโต. ทรงหมา (หมี) น้อย. โกนให้เกลี้ยง. ทรงประกวด. เตรียมตัวอาบน้ำน้องปอม. อาบน้ำในอ่าง. ขยี้แชมพูให้ทั่วตัว. ล้างออกให้สะอาด. เป่าให้แห้ง. แปรงฟันด้วย. ใช้ยากำจัดเห็บหมัด. เช็ดหูหน่อย. ตัดเล็บด้วย. ตัดแล้วตะไบด้วย. แปรงขนน้องปอม. อย่าแปรงทั้งๆ ที่ขนแห้ง. สางขนที่พันกันและ/หรือเล็มทิ้งไป. ให้น้องหมาออกกำลังกายก่อนตัดขน. กรรไกรกับปัตตาเลี่ยนต้องคุณภาพดี. ให้น้องหมาทำความคุ้นเคยกับปัตตาเลี่ยน. กำจัดขนส่วนเกินรอบดวงตา หู ช่วงตัวส่วนหลัง และอุ้งเท้า. แต่งทรงเก็บรายละเอียดด้วยกรรไกร.
https://www.wikihow.com/Groom-a-Pomeranian https://www.wikihow.com/Groom-a-Pomeranian https://www.wikihow.com/Groom-a-Pomeranian https://www.wikihow.com/Groom-a-Pomeranian https://www.wikihow.com/Groom-a-Pomeranian
Choosing a Grooming Style Bathing Your Pomeranian Cleaning Ears and Cutting Nails Brushing Your Pomeranian Trimming Your Pomeranian's Coat